Дунейм щыхъыбархэр
♦Гъунапкъэхъумэм и махуэщ. 1918 гъэм Ленин Владимир Iэ щIидзащ гъунапкъэхъумэ гупхэр къызэгъэпэщыным теухуа унафэм. Япэу къызэрагъэпэщар Ищхъэрэ-КъухьэпIэ гъунапкъэхъумэ округырщ. Гъунапкъэхъумэм и махуэр ди гъусэу ягъэлъапIэ Белоруссиеми, Къыргъызми, Украинэми.
♦Азербайджан Республикэм и щхьэхуитыныгъэм и махуэщ
♦Армение Республикэм и лъэпкъ махуэшхуэщ - къэралыгъуэ щигъуэта махуэр егъэлъапIэ
♦1923 гъэм Адыгейм и профсоюзхэм я зэгухьэныгъэр къызэрагъэпэщащ.
♦1927 гъэм Совет Союзым и тыкуэнхэм къыщIалъхьащ маркэхэр зытет япэ конвертхэр.
♦1928 гъэм Мейкъуапэ къыщызэIуахащ Адыгейм и тхылъ тедзапIэр.
♦1938 гъэм СССР-м Мурманск областыр къыщызэрагъэпэщащ.
♦1987 гъэм Москва и Утыку плъыжьым деж къыщетIысэхащ ФРГ-м щыщ Руст Матиас и кхъухьлъатэр. А къэхъукъащIэ къызэрымыкIуэр - СССР-м и гъунапкъэр апхуэдэу тыншу къызэрызэпаудыфар, - дауи, лъэужьыншэ хъуакъым совет дзэ къулыкъущIэхэм я дежкIэ. Я къулыкъухэм трагъэкIауэ щытащ кэралым зыхъумэжыныгъэмкIэ и министр Соколов Сергей, ПВО дзэхэм я командующэ нэхъыщхьэ Колдунов Александр, нэгъуэщI офицер 300-ми тезыр зэмылIэужьыгъуэхэр тралъхьат.
♦1997 гъэм УФ-мрэ Украинэмрэ Киев Iэ щытрадзащ Тенджыз ФIыцIэ флотыр зэрагуэшыну щIыкIэм теухуа унафэм.
♦1930 гъэм къалъхуащ киноактёр, КъБР-м и цIыхубэ артист, КъБР-м и Къэрал саугъэтым и лауреат Молей Барэсбий.
♦1930 гъэм къалъхуащ АР-м, КъБР-м, КъШР-м я цIыхубэ тхакIуэ, СССР-ми УФ-ми я къэрал саугъэтхэм, Шолоховым и цIэр зезыхьэ, ДАХ-м я саугъэтхэм я лауреат, Адыгэ Республикэм и гимныр зытха, Урысейм ЛэжьыгъэмкIэ и ЛIыхъужь МэшбащIэ Исхьэкъ.
♦1950 гъэм къалъхуащ КъБР-м щыщ жылагъуэ лэжьакIуэ, хьэрычэтыщIэ, меценат Джэрыджэ Хьэсэн.
♦1962 гъэм къалъхуащ урысей актёр, УФ-м щIыхь зиIэ и артист Панин Андрей.
♦1971 гъэм къалъхуащ совет фигуристкэ цIэрыIуэ, европэ, дунейпсо зэпеуэ куэдым бжьыпэр мызэ-мытIэу щызыубыда, Олимп Джэгухэм тIэунейрэ я чемпионкэ хъуа Гордеевэ Екатеринэ.
♦1973 гъэм къалъхуащ урысей актрисэ, УФ-м щIыхь зиIэ и артисткэ Мироновэ Марие.
♦1976 гъэм къалъхуащ урысей гимнаст цIэрыIуэ, Олимп Джэгухэм плIэнейрэ я чемпион Немов Алексей.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 25 - 26-рэ, жэщым градус 15 - 16 щыхъунущ.
Зыгъэхьэзырар ЖЬЭКIЭМЫХЪУ Маринэщ.
